S-7791/2020

Dómur

Mál þetta, sem dómtekið var 3. febrúar sl., er höfðað með ákæru, útgefinni af lögreglustjóranum á höfuðborgarsvæðinu 26. nóvember 2020, á hendur K-kk-þgf M. J-kk-þgf, Hátúni 10, Reykjavík, fyrir líkamsárás með því að hafa, fimmtudaginn 13. desember 2018, í anddyri fjölbýlishússins að x í Reykjavík, slegið A, einu höggi með flötum lófa hægra megin í andlitið, með þeim afleiðingum að hún hlaut eymsli undir hægra auga.

Telst þetta varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu brotaþola er gerð endanleg krafa um að ákærða verði gert að greiða brotaþola skaðabætur að fjárhæð 1.069.483 krónur með vöxtum samkvæmt 8. gr. laga nr. 38/2001 um vexti og verðtryggingu, frá 13. desember 2018 til birtingardags ákæru en frá þeim degi með dráttarvöxtum samkvæmt 1. mgr. 6. gr. laga nr. 38/2001 til greiðsludags. Þá er krafist málskostnaðar.

Ákærði játar sök. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1950. Samkvæmt framlögðu sakavottorði, dagsettu 23. nóvember 2020, hefur hann ekki áður gerst sekur um refsivert brot. Með hliðsjón af greiðlegri játningu ákærða þykir refsing hans hæfilega ákveðin fangelsi í 30 daga sem í ljósi sakaferils verður skilorðsbundið með þeim hætti er í dómsorði greinir.

Af hálfu brotaþola er krafist skaðabóta að fjárhæð 1.069.483 krónur eftir breytingar á kröfunni undir meðferð málsins. Krafan sundurliðast þannig:

Skaðabætur skv. 1. gr. skaðabótalaga kr. 69.483

Skaðabætur skv. 4. gr. skaðabótalaga kr. 500.000

Miskabætur skv. 26. gr. skaðabótalaga kr. 500.000

Skaðabætur að fjárhæð 69.483 krónur eru vegna lyfjakostnaðar, kostnaðar við sjúkraþjálfun og vegna læknisheimsókna. Kvittanir fyrir þessum kostnaði liggur frammi í málinu. Á meðal gagna málsins er læknisvottorð er sérfræðilæknir hefur ritað 10. febrúar 2019 vegna komu brotaþola á bráðadeild 13. desember 2018. Fram kemur að við skoðun hafi brotaþoli verið aum við þreifingu undir hægra auga yfir augntóttarbrún. Einnig með eymsli yfir utanverðum hægri hálsi. Brotaþoli hafi farið í sneiðmynd, sem engin áverkamerki hafi sýnt. Brotaþola hafi verið ráðlagt að taka verkjalyf, hvíld í fyrstu en auka álag jafnt og þétt. Sé búist við að brotaþoli nái sér að fullu á vikutíma.

Af hálfu brotaþola var lagt fram læknisvottorð sem gefið hefur verið út 18. desember 2020 vegna brotaþola. Í vottorðinu er rakin sjúkrasaga brotaþola allt aftur til líkamsárásar frá 15. september 2017. Í vottorðinu eru rakin ýmis atriði er varða brotaþola. Er þar á meðal einnig líkamsárás frá 30. júlí 2018 þar sem greint er frá því að maður hafi tekið brotaþola upp og hent í gólfið. Því hafi fylgt mikið andlegt áfall. Þá er getið ýmissa þreyfieymsla. Þá er í vottorðinu þess getið að brotaþoli hafi orðið fyrir kjaftshöggi, sem ráða má af vottorðinu að hafi verið í desember 2018. Er þess getið að brotaþoli sé með spennuverki í höfði og hálsverki. Sé sjúkraþjálfun ráðlögð. Í símtali 28. apríl 2019 kvarti brotaþoli undan verkjum upp í hnakka, sem valdi höfuðverk. Þá geti brotaþoli illa snúið höfði og verði að taka Ibufen. Brotaþoli komi í skoðun 5. nóvember 2020 og sé hún enn slæm í hálsi og með vöðvatognun.

Sjúkrasaga brotaþola er flókin þegar litið er til síðast greinda vottorðsins og síðan álits sérfræðilæknis sem skoðaði brotaþola í beinu framhaldi af árás ákærða, en þar er tekið fram að brotaþoli nái sér að fullu á vikutíma. Þá er til þess að líta að samkvæmt seinna vottorði virðist sem brotaþoli hafi orðið fyrir annarri árás mánuðum fyrr, þar sem brotaþola var lyft upp og hún látin falla í gólfið. Er það mat dómsins að veruleg óvissa ríki um hvaða afleiðingar megi rekja til hvorrar árásar. Verður því ekki fallist á að ákærða beri að greiða hinn útlagða kostnað brotaþola. Krafa um bætur samkvæmt 4. gr. skaðabótalaga byggir alfarið á staðhæfingum brotaþola og liggja ekki matsgerðir að baki þeim lið. Er hann því vanreifaður og verður ekki tekinn til greina. Fallast má á það með brotaþola að brotaþoli hafi beðið miskatjón við ólögmæta og saknæma árás ákærða. Eru bætur ákveðnar að álitum og þykja hæfilega ákveðnar 150.000 krónur. Þá greiði ákærði brotaþola 200.000 krónur í málskostnað. Um vexti fer sem í dómsorði greinir.

Ákærði greiði málsvarnarþóknun skipaðs verjanda síns, Þ-kk-ef S-kk-ef S-kk-ef lögmanns, að meðtöldum virðisaukaskatti, og annan sakarkostnað samkvæmt yfirliti, sem í dómsorði greinir.

Af hálfu ákæruvaldsins flutti málið S-kvk-nf H. B-x-x aðstoðarsaksóknari.

S-kk-nf S-kk-nf héraðsdómari kveður upp dóm þennan.

D Ó M S O R Ð:

Ákærði, K-kk-nf M. J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði A 150.000 krónur með vöxtum samkvæmt 8. gr. laga nr. 38/2001 um vexti og verðtryggingu, frá 13. desember 2018 til 24. desember 2020 en frá þeim degi með dráttarvöxtum samkvæmt 1. mgr. 6. gr. sömu laga til greiðsludags. Ákærði greiði brotaþola 200.000 krónur í málskostnað.

Ákærði greiði 178.960 krónur í sakarkostnað, þ.m.t. málsvarnarþóknun skipaðs verjanda síns, Þ-kk-ef S-kk-ef S-kk-ef lögmanns, 141.360 krónur.

S-kk-nf S-kk-nf skaðabótalaga byggir alfarið á staðhæfingum brotaþola og liggja ekki matsgerðir að baki þeim lið. Er hann því vanreifaður og verður ekki tekinn til greina. Fallast má á það með brotaþola að brotaþoli hafi beðið miskatjón við ólögmæta og saknæma árás ákærða. Eru bætur ákveðnar að álitum og þykja hæfilega ákveðnar 150.000 krónur. Þá greiði ákærði brotaþola 200.000 krónur í málskostnað. Um vexti fer sem í dómsorði greinir.

Ákærði greiði málsvarnarþóknun skipaðs verjanda síns, Þ-kk-ef S-kk-ef S-kk-ef lögmanns, að meðtöldum virðisaukaskatti, og annan sakarkostnað samkvæmt yfirliti, sem í dómsorði greinir.

Af hálfu ákæruvaldsins flutti málið S-kvk-nf H. B-x-x aðstoðarsaksóknari.

S-kk-nf S-kk-nf héraðsdómari kveður upp dóm þennan.

D Ó M S O R Ð:

Ákærði, K-kk-nf M. J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði A 150.000 krónur með vöxtum samkvæmt 8. gr. laga nr. 38/2001 um vexti og verðtryggingu, frá 13. desember 2018 til 24. desember 2020 en frá þeim degi með dráttarvöxtum samkvæmt 1. mgr. 6. gr. sömu laga til greiðsludags. Ákærði greiði brotaþola 200.000 krónur í málskostnað.

Ákærði greiði 178.960 krónur í sakarkostnað, þ.m.t. málsvarnarþóknun skipaðs verjanda síns, Þ-kk-ef S-kk-ef S-kk-ef lögmanns, 141.360 krónur.

S-kk-nf S-kk-nf